RO
24.10.2022
Jurnalul Oficial al Uniunii Europene
C 408/43
Acțiune introdusă la 13 septembrie 2022 – HF/Parlamentul (Cauza T-565/22) (2022/C 408/57) Limba de procedură: franceza Părțile Reclamantă: HF (reprezentant: A. Tymen, avocată) Pârât: Parlamentul European
Concluziile Reclamanta solicită Tribunalului: — declararea prezentei acțiuni ca fiind admisibilă și întemeiată; în consecință: — anularea deciziei din 3 noiembrie 2021 de respingere a cererii de asistență formulată de reclamantă la 11 decembrie 2014; — în măsura în care este necesar, anularea deciziei din 3 iunie 2022, primită la 7 iunie 2022, de respingere a reclamației reclamantei din 3 februarie 2022; — obligarea pârâtului la plata de daune-interese, cuantificate ex aequo et bono la 50 000 de euro, pentru repararea prejudiciului moral suferit de reclamantă; — obligarea pârâtului la plata ansamblului cheltuielilor de judecată.
Motivele și principalele argumente În susținerea acțiunii, reclamanta invocă două motive. 1.
Primul motiv, întemeiat pe neregularitatea procedurii urmate de comitet, pe încălcarea articolului 41 din Carta drepturilor fundamentale a Uniunii Europene și pe încălcarea articolului 24 din Statutul funcționarilor Uniunii Europene (denumit în continuare „statutul”). 2.
Al doilea motiv, întemeiat pe erori de apreciere, pe încălcarea obligației de asistență și pe încălcarea articolelor 12a și 24 din statut.
Ordonanța Tribunalului din 8 septembrie 2022 – Schenk Italia/EUIPO – Consorzio per la tutela dei vini Valpolicella (AMICONE) (Cauza T-474/21) (1) (2022/C 408/58) Limba de procedură: italiana Președinta Camerei a șasea a dispus radierea cauzei.
(1)
JO C 382, 20.9.2021.